DjRUM, Simo Cell, Rafael Anton Irisarri, és még sokan mások!

## KEDVES sdsd!
Ezen a héten még nyitva van a LISTEN. - Zenei utazás a világ körül című, időszaki kiállításunk: aki még nem látta, annak ajánljuk, mert érdemes elmerülni a különféle kultúrák zenei és egyéb hagyományaiban. Aki pedig tovább szélesítené zenei érdeklődésének spektrumát a hamar sötétedő téli estéken is, nézze át elektronikus és kísérleti zenei programjainkat. Lesz maguktól zenélő tárgyakkal operáló összművészeti előadás; közösségi organikus elektró az egykori Colorstar-tagoktól; soulful gépzene a szigetországból; és audiofil szeánsz is, dark ambienttel bolondítva. Sőt, az igazán elszántak az év leghosszabb éjszakáját is a Zene Házában tölthetik, egy különleges, meditatív-relaxációs eseményen.
# PROGRAMAJÁNLÓ
2025/11/16 vasárnap 19:00
Koncertterem
## Elektronikus / Kísérleti / Összművészet
Csernovszky-Frank-Móró-Vermes: Terraform
Összművészeti sorozatunk következő előadása, két zeneszerző (Csernovszky Márk és Frank Toma) és két vizuális alkotó (Vermes Nóra és Móró Zsófia), valamint négy zenész közös kutatása egy fiktív, élhető közeg után. A hangi elemek új viszonyokat hoznak létre az ember és a környezete között: a színpadon láthatunk például különleges bambuszfurulyákat és maguktól zenélő tárgyakat is. A vizuális anyag – animáció és fénykompozíciók – pedig ezzel párhuzamosan a közeg folyamatos változását, az emberi jelenlét hatásait és azok visszacsatolását vizsgálja majd.
TOVÁBB AZ ELŐADÁSRA
2025/12/13 szombat 22:00
Hangdóm
## Elektronikus / Hangművészet
Alkonyattól pirkadatig: Audiovizuális álomkalauz a Hangdómban
A Zene Háza különleges sorozata az év leghosszabb éjszakáján tér vissza: a vállalkozó kedvűek késő estétől egészen hajnalig a Hangdóm különleges terében tölthetik az időt, ahol egy maratoni meditatív élménynek lehetnek részesei. Halász Péter több, mint 10 éve foglalkozik alvást, meditációt, illetve belső utazást segítő különleges zenei és képi tartalmakkal. Az ő vezetésével lesz lehetősége most a kényelmes matracokat befoglaló közönségnek arra, hogy eddig sosem tapasztalt módon éljék át a relaxáció és az alvás különböző fázisait.
TOVÁBB AZ ELŐADÁSRA
2026/01/10 szombat 20:00
Koncertterem
## Pop / Elektronikus / Hangművészet
Moraya – interaktív évindító koncert
A korábbi Colorstar háromnegyedének új kezdeményezése, amely nemcsak zene, hanem közösségi élmény is. A Moraya a korábbi projekt folyamatzenéjét, utaztatós hangulatát viszi tovább, organic electroba csomagolva. Ezen a januári estén pedig te is részese lehetsz a zenélésnek: a formáció ígérete szerint ugyanis közönségükkel együtt alkotják meg „2026 IDM-slágerét”, amelyre közösen pöröghetnek majd a koncert alatt.
TOVÁBB AZ ESEMÉNYRE
2026/01/16 péntek 19:00
Koncertterem
## Pop / Elektronikus / Hangművészet
Djrum (UK) | Simo Cell (FRA) | Kin Teal | Klpflrtpr b2b Switch Nollie
Taktilis és eklektikus basszuszenei klubest: 2025 egyik legünnepeltebb albumát jegyző DjRUM jazzből, dubstepből vagy akár gabberből építkező, soulful gépzenéjével érkezik a szigetországból, míg a francia Simo Cell futurisztikus dancehallt és mutáns törteket hoz. Kin Teal bemutatja organikus és légies, basszusnehéz élő szettjét, a méltó hangolódást pedig a két tánctéri veterán, Klpflrtpr és Switch Nollie biztosítja az összetett ritmusok és a zenei határtalanság ünnepén.
TOVÁBB AZ ESEMÉNYRE
További programok ITT elérhetőek!
# AUDIOFIL AMBIENT SZEÁNSZ
RAFAEL ANTON IRISARRI (USA) | SABW | SWANASA
Rafael Anton Irisarri az ambient különös alakja, élő játékát szakrális térélményként tartják számon, lassan kibomló textúrák, torz szimfóniák és kortárs klasszikus rétegzettség jellemzik zenéjét. Társai az esten két figyelemreméltó hazai előadó: Sabw, aki sűrű és sötét kompozícióiban egy érzelmi széthullás anatómiáját boncolgatja, míg swanasa organikus hangfelvételek és finom szintetikus hangfátylak között kutatja a spiritualitás és technológia kapcsolatát, meditatív mélységekbe vezetve hallgatóját. >>> Tovább az eseményre.
# INTERAKTÍV KIÁLLÍTÁS AJÁNLÓ
Végéhez közeledik a LISTEN. - Zenei utazás a világ körül
"...átéreztem, mennyire sokfélék vagyunk mi emberek, és mégis mennyire hasonlóak!" (nézői vélemény) Izgalmas időszaki kiállításunkat már csaknem 40.000 látogató nézte meg. Ha eddig még nem láttad, fedezd fel a héten, akár változatos kísérőprogramokkal: interaktív tárlatvezetésekkel és zenei workshopokkal is karöltve! Harminc ország több mint száz előadóművésze, különböző kultúrák élő zenei hagyományai tárulnak fel interaktív installációkban. >>> Tovább a LISTEN. kiállítás részleteihez
Copyright © Magyar Zene Háza, Minden jog fenntartva. info@zenehaza.hu A Magyar Zene Háza kiemelt partnere a VISA A Magyar Zene Háza mobilitási partnere: Toyota